Conseil de prud'hommes (Lëtzebuerg)

De Conseil de prud'hommes war e Geriicht am Justizsystem zu Lëtzebuerg. Et gouf am Dezember 1937 an d'Liewe geruff an ass 1989 ofgeschaaft ginn.

De Conseil de prud'hommes gouf provisoresch mam Gesetz vum 27. Dezember 1937 geschaaft, mat deem d'Kompetenz vun der Exekutiv ausgedeent gouf. D'Regierung konnt dunn iwwer Verwaltungsreglementer ë. a. d'Organisatioun an de Fonctionnement vun de Conseil-de-prud'homme reglementéieren, fir Streidereien tëscht de Patronen an den Aarbechter ze klären. E Joer méi spéit, am Dezember 1938, ass de Conseil de prud'hommes dunn definitiv per Arrêté grand-ducal agefouert ginn.

Et goufen dräi Conseil-de-prud'hommen am Land: een an der Stad, een zu Esch-Uelzecht an een zu Dikrech. Hir geographesch Kompetenz war déi selwecht wéi déi fir d'Friddensgeriichter. Se waren zoustänneg fir Streidereien am Zesummenhang mam Aarbechtskontrakt, mat Ufroe fir d'Restitutioun vu Cautionnementer, Certificaten, Akten, Geschier, Aarbechtsgezei oder aner Objeten, mat der Ausféierung vun den Aarbechtskontrakter, asw. 

An Affäre mat engem Sträitwäert bis zu 12.000 Frang gouf et kee Recours, driwwer war en Appell um Ieweschte Geriichtshaff méiglech 

Ënner anerem fir eng méi séier Veraarbechtung vun den Affären z'erméiglechen, sinn d'Conseil-de-prud'hommen – an d'Schidsgeriichter – 1989 mam Aarbechtsgeriicht ersat ginn. 

 Zesummesetzung vum Geriicht 
An all Conseil de prud'hommes souz de Friddensriichter vum zoustännege Geriichtsbezierk a jee ee Vertrieder vum Patron a vum Aarbechter.

 Um Spaweck 

 Quell vum Artikel, wou net anescht uginn: Pierre Majerus a Marcel Majerus. « L'État luxembourgeois », 5e édition, S. 271-272, Luxembourg: Service Information et Presse, 1983. Print.

Kategorie:Fréier Geriichter zu Lëtzebuerg